பொதுவாகத் தண்ணீர் மாசுபடுவதற்கு பல்வேறு காரணங்கள் இருந்தாலும், பெரும்பாலும் மனிதனின் தவறான நடவடிக்கைகளால் மட்டுமே இது நிகழ்ந்து விடுகிறது. தொழிற்சாலைக் கழிவுகள் தொடங்கி, ஏரி, குளங்களை நாமே அசுத்தப்படுத்துவது வரை, நீர் ஆதாரத்தைக் கெடுக்கும் செயல்கள் நடந்த வண்ணமே உள்ளன. அடிப்படை நீர் ஆதாரத்தில் மாசு ஏற்பட்டால் கூட ஓரளவுக்கு அதை சுத்திகரிக்க முடியும், ஆனால் குடிநீர் குழாய்களிலேயே எண்ணெய் மற்றும் பிற நச்சுப் பொருள்கள் கலந்தால் என்ன செய்ய முடியும்? அறியாமையாலும், வேறு வழியின்றியும் அதை பயன்படுத்தும் மக்கள் அவதிக்கு உள்ளாகிறார்கள். குடிமக்களுக்கு அடிப்படை ஆதாரங்களான நீர், உணவு, இருக்க இடம் என அனைத்தையும் தரவேண்டாம். குறைந்தபட்சம் குடிநீரையாவது தரமானதாகக் கொடுக்க அரசு நடவடிக்கை எடுக்க வேண்டும்.